DARBO SKELBIMAS – VIEŠŲJŲ PIRKIMŲ SPECIALISTĖS/O

Prisijunkite prie UAB „Toksika“ komandos.
Ieškome kolegės/os viešųjų pirkimų specialistės/o, kuri/is prisijungtų prie bendrovės viešųjų pirkimų komandos ir savo žiniomis bei gebėjimais prisidėtų prie bendrovės augimo bei atitikties geriausioms valdysenos praktikoms.
UAB „Toksika“ pavojingųjų atliekų tvarkymo bendrovė puoselėja bendruomeniškumą, atvirumą, skaidrumą bei užtikrina inovatyvią, tvarią veiklą, todėl tikimės, jog sulauksime kolegos neabejingos mūsų bendrovės vertybėms ir galėsime augti kartu.

Jums patikėsime:
· prekių, paslaugų ir darbų (mažos vertės, supaprastintų ir tarptautinės vertės) pirkimų, laikantis Lietuvos Respublikos teisės aktų ir bendrovės pirkimų taisyklių reikalavimų, vykdymą;
· pirkimų per Centrinę perkančiąją organizaciją (CPO) vykdymą;
· viešųjų pirkimų dokumentų rengimą;
· pagalbos bendrovės darbuotojams rengiant viešųjų pirkimų inicijavimo dokumentus teikimą;
· bendrovės darbuotojų konsultavimą viešųjų pirkimų organizavimo ir vykdymo klausimais;
· viešųjų pirkimų komisijos nario funkcijų atlikimą;
· atsakymų į tiekėjų klausimus, prašymus, pretenzijas, skundus, pareiškimus, užtikrinant teikiamos informacijos teisingumą, rengimą;
· viešųjų pirkimų sutarčių ir pasiūlymų viešinimą;
· ataskaitų apie viešuosius pirkimus rengimą ir jų teikimą Viešųjų pirkimų tarnybai.

Tikimės, kad Jūs:
· turite aukštąjį universitetinį išsilavinimą (teisės krypties privalumas);
· išmanote teisės aktus, reglamentuojančius viešuosius pirkimus;
· turite darbo patirties viešųjų pirkimų srityje (gamyba vykdančioje perkančiojoje organizacijoje privalumas);
· turite viešųjų pirkimų specialisto pažymėjimą (būtų privalumas);
· pasižymite darbo MS Office pagrindinėmis programomis (Word, Excel, Power Point, Outlook) vartotojo įgūdžiais;
· gebate savarankiškai planuoti veiklą priskirtose srityse, nusistatyti prioritetus ir siekti rezultatų;
· išmanote dokumentų rengimo taisykles;
· esate atidi, atsakinga ir iniciatyvi asmenybė;
· sklandžiai bendraujate lietuvių kalba, turite gerus anglų kalbos įgūdžius.

Savo kolegoms mes siūlome:
· Tapti pažangios, bendruomeniškos, ekologijai neabejingos komandos dalimi;
· Galimybę prisidėti prie bendrovės veiklos vystymo, procesų gerinimo, bendrosios kultūros puoselėjimo;
· Profesinio tobulėjimo galimybes, dalyvaujant mokymuose, konferencijose, keliant kvalifikaciją kursuose ar studijose;
· Motyvacinę darbo užmokesčio sistemą;
· Papildomas naudas išdirbus bendrovėje metus ir daugiau – sveikatos draudimą,  laisvas apmokamas dienas, III pakopos pensijų kaupimo įmokas;
· darbo vieta šiuolaikiškas ergonomiškas biuras Vilniuje Spaudos g. 7;
· galimybė dirbti nuotoliniu būdu;

Darbo užmokestis
Mėnesinis atlyginimas  € 4000 – 4200 (bruto). Kintama atlygio dalis priklauso nuo veiklos rezultatų.

Kandidatavimas:
•	Lauksime Jūsų gyvenimo aprašymo (CV) bei trumpo prisistatymo el .p. vilnius@toksika.lt iki 2026 m. rugsėjo 10 d.    
•	Susisieksime tik su atrinktais kandidatais. 

Jei turite klausimų, skambinkite tel. +370 686 89049.



